जिला अल्पसंख्यक कल्याण अधिकारी शकील अहमद ने कहा कि अल्पसंख्यक छात्रवृत्ति योजना संचालित है। इसके तहत अल्पसंख्यक छात्र/ छात्राओं को लाभान्वित किया जाता है। साथ ही अल्पसंख्यकों को 50 हजार रुपये तक का ऋण देनेे की भी व्यवस्था है, जिसमें 15.50 फीसदी अनुदान भी है। उन्होंने बताया इसके अलावा जनपद मल्टी सेक्टोरियल योजना के तहत चयनित है, जिसमें 53 करोड़ की अल्पसंख्यक कल्याण योजनाएं संचालित की जा रही हैं। इस योजना के तहत जिले में दो जीटीआई कॉलेज का निर्माण चल रहा है, जो अल्पसंख्यक बाहुल्य क्षेत्रों निगोही और जलालाबाद में निर्माणाधीन हैं। अल्पसंख्यक बाहुल्य क्षेत्रों में स्वास्थ्य केंद्रों का निर्माण, आंगनबाड़ी केंद्रों का निर्माण, आवासों का निर्माण, हैंडपंपों की स्थापना आदि का कार्य किया जा रहा है। मदरसों के संचालन संबंधी सहायता भी अल्पसंख्यक कार्यालय के माध्यम से की जाती है।